Markdown

Περιεχόμενα

# Εργασία με αρχεία Markdown (.md)

Το LibreOffice Writer μπορεί να ανοίξει και να αποθηκεύσει αρχεία σε μορφή αρχείου Markdown (.md), καθώς και να επικολλήσει περιεχόμενο Markdown σε ένα έγγραφο κειμένου.

Το Markdown είναι μια ελαφριά γλώσσα σήμανσης που σας επιτρέπει να μορφοποιείτε κείμενο χρησιμοποιώντας απλή σύνταξη. Χρησιμοποιείται ευρέως για τη σύνταξη τεκμηρίωσης, αρχείων README, αναρτήσεων σε φόρουμ, ακόμη και ορισμένων ηλεκτρονικών μηνυμάτων.

## Άνοιγμα αρχείου Markdown

1. Επιλέξτε Αρχείο - Άνοιγμα.

2. Εντοπίστε το αρχείο Markdown που θέλετε να ανοίξετε.

   Εάν το αρχείο έχει επέκταση *.md, επιλέξτε το αρχείο.

   Εάν το αρχείο Markdown έχει άλλη επέκταση, επιλέξτε το αρχείο και, στη συνέχεια, επιλέξτε "Έγγραφο Markdown (.md, .markdown)" στο πλαίσιο Τύπος αρχείου

3. Πατήστε στο Άνοιγμα.

## Για να αποθηκεύσετε ένα αρχείο σε μορφή Markdown

1. Ανοίξτε το έγγραφο κειμένου που θέλετε να αποθηκεύσετε ως αρχείο Markdown.

2. Επιλέξτε Αρχείο - Αποθήκευση ως.

3. Στο πλαίσιο Όνομα αρχείου, εισαγάγετε ένα όνομα για το αρχείο.

4. Στο πλαίσιο Τύπος αρχείου, επιλέξτε "Έγγραφο Markdown (.md)".

5. Πατήστε Αποθήκευση.

## Επικόλληση περιεχομένου Markdown σε ένα έγγραφο κειμένου LibreOffice.

Μπορείτε να επικολλήσετε περιεχόμενο Markdown απευθείας σε ένα έγγραφο του LibreOffice Writer. Το Writer εφαρμόζει έξυπνα τις αντίστοιχες τεχνοτροπίες, αντιστοιχίζοντας αυτόματα μορφοποίηση παραγράφων, καταλόγων και χαρακτήρων, χρησιμοποιώντας τις αυτόματες (προεπιλεγμένες) τεχνοτροπίες.

Μπορείτε να εισαγάγετε τεχνοτροπία από ένα προσαρμοσμένο πρότυπο για να προσαρμόσετε τις αυτόματες τεχνοτροπίες.

## Άνοιγμα αρχείου Markdown χρησιμοποιώντας τη γραμμή εντολών

Μπορείτε να ανοίξετε ένα αρχείο Markdown από τη γραμμή εντολών και να εφαρμόσετε αυτόματα ένα πρότυπο για να δημιουργήσετε ένα έγγραφο κειμένου με προσαρμοσμένη μορφοποίηση. Πληκτρολογήστε την ακόλουθη εντολή στο κέλυφος εντολών του λειτουργικού σας συστήματος για να εφαρμόσετε το αρχείο προτύπου template.ott στο αρχείο test.md:

soffice --infilter='Markdown:{"TemplateURL":{"type":"string","value":"./template.ott"}}' test.md

Το LibreOffice υλοποιεί την προδιαγραφή CommonMark Markdown.

Σχετικά θέματα

Ιστότοπος CommonMark

Παρακαλούμε, υποστηρίξτε μας!