Περιεχόμενα

# Εφαρμογή αυτόματου φίλτρου

Η λειτουργία του Αυτόματου φίλτρου εισάγει ένα σύνθετο πλαίσιο σε μία ή περισσότερες στήλες δεδομένων, όπου σας επιτρέπει να επιλέξετε τις εγγραφές (γραμμές) που θα εμφανιστούν.

1. Επιλέξτε τις γραμμές και τις στήλες στις οποίες θέλετε να χρησιμοποιήσετε το Αυτόματο φίλτρο.

2. Επιλέξτε Δεδομένα - Αυτόματο Φίλτρο. Τα βέλη του συνδυαστικού πλαισίου είναι ορατά στην πρώτη γραμμή του επιλεγμένου εύρους.

3. Τρέξτε το φίλτρο πατώντας στο πτυσσόμενο βέλος στην επικεφαλίδα της στήλης και επιλέξτε ένα στοιχείο.

Εμφανίζονται μόνο όσες γραμμές έχουν περιεχόμενα που αντιστοιχούν στα κριτήρια του φίλτρου. Οι άλλες γραμμές είναι κρυφές. Μπορείτε να δείτε αν υπάρχουν κρυφές γραμμές λόγω της μη συνεχούς αρίθμησης των γραμμών. Η στήλη που έχει χρησιμοποιηθεί για το φίλτρο, αναγνωρίζεται από ένα διαφορετικό χρώμα του κουμπιού βέλους.

Όταν δεν έχει επιλεγεί εύρος κελιών, το Αυτόματο Φίλτρο θα εφαρμοστεί στη στήλη έως το πρώτο κενό κελί. Βεβαιωθείτε ότι έχετε επιλέξει το κατάλληλο εύρος πριν από την εφαρμογή του Αυτόματου Φίλτρου.

Όταν η περιοχή κελιών επεκτείνεται ώστε να συμπεριλάβει επιπλέον μη κενά κελιά, το Αυτόματο Φίλτρο προσαρμόζει αυτόματα την περιοχή φίλτρου ώστε να συμπεριλάβει αυτά τα νέα κελιά.

Όταν εφαρμόζετε ένα επιπρόσθετο Αυτόματο φίλτρο σε μια άλλη στήλη μιας φιλτραρισμένης περιοχής δεδομένων, τότε η άλλη λίστα με τα πλαίσια πολλαπλών επιλογών περιέχει μόνο τα φιλτραρισμένα δεδομένα.

Για να εμφανιστούν ξανά όλες οι εγγραφές, επιλέξτε την καταχώριση Όλα στο σύνθετο πλαίσιο αυτόματου φίλτρου. Εάν επιλέξετε Τυπικό, εμφανίζεται ο διάλογος Τυπικό φίλτρο, που σας επιτρέπει να δημιουργήσετε ένα τυπικό φίλτρο. Επιλέξτε "Πρώτα 10" για να εμφανίζονται μόνο οι 10 μεγαλύτερες τιμές.

Για να διακόψετε τη χρήση του Αυτόματου Φίλτρου, επιλέξτε ξανά όλα τα κελιά που επιλέξατε στο βήμα 1 και επιλέξτε ξανά Δεδομένα - Αυτόματο Φίλτρο.

Για να αναθέσετε διαφορετικά αυτόματα φίλτρα σε διαφορετικά φύλλα, πρέπει πρώτα να ορίσετε μια περιοχή για τη βάση δεδομένων για το κάθε φύλλο.

Οι αριθμητικές συναρτήσεις λαμβάνουν υπόψη στον υπολογισμό επίσης τα κελιά που δεν είναι ορατά λόγω της εφαρμογής κάποιου φίλτρου. Για παράδειγμα, το άθροισμα μιας ολόκληρης στήλης θα περιλάβει επίσης τις τιμές των κρυφών κελιών. Εφαρμόστε την συνάρτηση SUBTOTAL αν πρέπει να ληφθούν υπόψη στον υπολογισμό μόνο τα κελιά που είναι ορατά μετά την εφαρμογή ενός φίλτρου.

Σχετικά θέματα

Αυτόματο φίλτρο

Εφαρμογή φίλτρων

Εφαρμογή προχωρημένων φίλτρων

Αντιγραφή μόνο ορατών κελιών

Δεδομένα - Αυτόματο φίλτρο

SUBTOTAL

Παρακαλούμε, υποστηρίξτε μας!